****

**POZIV ZA ONLINE IZLAGANJE MLADIM AUTORIMA**

L.A.E. XXI poziva mlade autore bez profesionalnog iskustva, koji se bave vizualnim izričajem (slikarstvo, kiparstvo, fotografija, video, audio, computer art, digitalna grafika, itd.), da se prijave za online izlaganje u 2021. i 2022., na web i facebook platformi DKC-a Lamparna.

Osim kvalitete jedan od kriterija biti će interaktivnost predloženog projekta s jednom od dvije ciljane skupine u projektu „DKC Lamparna online“: **mladi do 25 godina starosti te stariji od 54 godine**. Svaka će izložba trajati 15 dana te mora uključivati 5 dana participativnih Zoom aktivnosti s pripadnicima gore navedenih ciljanih grupa (minimalno 10 mladih ili 10 starijih po jednoj izložbi/autoru, ili kombinirano 10 učesnika iz obe ciljane skupine), koji će zajedno s autorom sudjelovati u osmišljavanju umjetničkog rada te pratiti nastanak radova za izložbu, kao i samu njihovu prezentaciju, tj. izložbu. Umjetnici moraju odabrati teme koje će na najbolji način potaknuti aktivnu participaciju ciljanih skupina, kako bi se utjecalo na razvoj njihovih kreativnih, emotivnih i socijalnih vještina.

**Prijava mora sadržavati:**

1. Kratka izjava autora o konceptu predloženog rada/radova (maksimalno 1 kartica teksta).

2. Kratki životopis (maksimalno pola kartice teksta).

3. Do 3 fotografije nekih od prijašnjih radova (jpg., pdf., ... ili sl. format)

**Prijave se podnose na e-mail adresu: lae@pu.t-com.hr, predmet: DKC Lamparna online - PRIJAVA ZA IZLAGANJE - zaključno do 14. studenog 2021.**

Labin Art Express XXI odabrati će kustosa, koji će za samostalnu online izložbu izabrati 5 autora. Rezultati će svim prijaviteljima biti obznanjeni putem e-maila do 30. studenog 2021.

SRETNO!

OSOBA ZA KONTAKT: Dean Zahtila, +385.98.336196

PROJEKT: DKC Lamparna online

KORISNIK: Labin Art Express XXI (L.A.E. XXI), Rudarska 1, 52220 Labin,

E-mail: lae@pu.t-com.hr, Tel:+385.52.857041

PARTNERI: Udruga Labin Zdravi grad, Udruga Istarski ugljenokopi RAŠA, Istarska kulturna agencija

TRAJANJE PROJEKTA: 06.07.2021. – 05.07.2022.

UKUPNA VRIJEDNOST PROJEKTA: 493.187,60 HRK

IZNOS BESPOVRATNE POTPORE: 493.187,60 HRK (85% iz proračuna EU + 15% iz državnog proračuna RH)

KONTAKT: Dean Zahtila, +385.52.851571



**Sadržaj materijala isključiva je odgovornost Labin Art Expressa XXI.**